techiaith/cofnodycynulliad_en-cy huggingface dataset:
English: Kath, before I bring you in, just to mention something relating to what Nia mentioned, one of the questions I was going to ask - and I'll come back to the rest of the panel on this, but I'd like to hear from you, Kath, on this - in terms of the tiers of partnership boards that we have in Wales that have been created by different pieces of legislation, a number of people who have given evidence to the committee have said that that can undermine the Act, because people don't really know what the hierarchy is, if there is one. But Nia's just said that the partnership boards do offer an opportunity for changing that situation. So, what would you say to that, Kath, but also to the initial question that I asked?
Welsh: Kath, cyn i fi ddod â chi mewn, jest i sôn am rywbeth yn ymwneud â beth roedd Nia newydd ddweud, un o'r cwestiynau roeddwn i'n mynd i'w gofyn - ac mi wnaf i ddod nôl at weddill y panel hefyd, ond buaswn i'n hoffi clywed gennych chi, Kath, ar hyn - o ran yr haenau o bartneriaeth sydd gennym ni yng Nghymru sydd wedi cael eu creu gan nifer o ddarnau o ddeddfwriaeth, mae nifer o bobl sydd wedi rhoi tystiolaeth i'r pwyllgor wedi dweud bod hynny'n gallu tanseilio y Ddeddf, achos dyw pobl ddim cweit yn gwybod beth ydy'r hierarchy, os oes yna. Ond beth mae Nia newydd ddweud yw efallai bod y byrddau partneriaeth yn cynnig rhyw fath o gyfle ar gyfer newid hyn. Beth fyddech chi'n ddweud, Kath, i hynna, ond hefyd i'r cwestiwn cychwynnol wnes i ei ofyn hefyd?
English: I do agree with what Nia said. I think there is an opportunity, but, at present, that's not quite as effective as it could be. If we could look again at how the boards are structured, yes, that's something that we could build on.
Welsh: Rwy'n mynd i gael pass fan hyn, ond rwy'n cytuno gyda beth mae Nia newydd ei gynnig i ni. Dwi'n meddwl bod yna gyfle, ond ar hyn o bryd, efallai, dyw hwnna ddim cweit mor effeithiol ag y gallai fe fod. Ond os ydym ni'n gallu ailedrych ar sut mae'r byrddau yna'n cael eu strwythuro, ie, mae hwnna'n rhywbeth y gallem ni adeiladu arno.
English: No problem. Thank you, Chair. A final question from me for everyone on the panel. I know that the library didn't answer that last question - you're welcome to do that now. Are the requirements of this Act aligned with other pieces of legislation from the Welsh Government, or are there any inconsistencies that you'd like to emphasise? The context of this is that some people who have given evidence have said that the fact - . This has already been raised by the panel - that you need more of a strategy in terms of funding and that something has happened with this recently and that that's welcome. Some people have drawn attention to the fact that other pieces of legislation offer more funding to accompany them. That can be frustrating or can cause problems sometimes. Does anyone want to answer that? If not - you don't have to answer that if you don't feel that that's relevant to you.
Welsh: Dim problem. Diolch am hynna, Cadeirydd. Jest cwestiwn olaf gennyf i ar gyfer pawb ar y panel. Rwy'n ymwybodol bod y llyfrgell heb ateb y cwestiwn diwethaf - croeso i chi wneud hynny nawr hefyd. A ydy gofynion y Ddeddf yma yn cyd-fynd â rhannau eraill o ddeddfwriaeth Llywodraeth Cymru - deddfwriaeth Cymru - neu oes yna unrhyw anghysondebau byddech chi eisiau eu pwysleisio? Cyd-destun hyn yw bod rhai pobl sydd wedi rhoi tystiolaeth i ni wedi dweud bod y ffaith - . Mae hyn wedi codi gan yn y panel yn barod - byddech chi eisiau mwy o strategaeth o ran yr ariannu, a bod rhywbeth wedi digwydd gyda hyn yn eithaf diweddar a bod croeso i hynna. Mae rhai pobl wedi tynnu sylw at y ffaith bod rhannau eraill o ddeddfwriaeth yn cynnig mwy o arian i gyd-fynd â nhw, felly. Mae hynny yn gallu bod yn rhwystredig neu'n creu problemau weithiau. Oes unrhyw un eisiau mynd ar hyn? Os nad oes - does dim rhaid i chi ateb, yn amlwg, os dydych chi'n teimlo bod e'n berthnasol.
English: If I could just note, having said that funding for the library is scarce, I'd be irresponsible not to recognise that things are tight for the Welsh Government in any case, with so many requirements of the public purse at present, but I should also return to the point, I think, that there are aspects of funding for the library that do reflect the requirements of the Act, as David Michael has already mentioned. It's easier with capital funding than with revenue funding. Where capital funding is concerned, certainly the funding that comes to the library and other organisations does reflect the values of that Act - the future generations Act - but, in terms of revenue funding, the circumstances, which are unique at present, are more difficult, and the Welsh Government finds it difficult to be consistent with the implications of the Act. To a certain extent, you can understand that. It is a very unique, unprecedented situation, but, certainly, in terms of capital funding, that is given to us by the Welsh Government with a view to responding positively to the requirements of the Act where decarbonisation of the building is concerned, and we're very grateful for that.
Welsh: Os caf i nodi, wedi dweud bod arian y llyfrgell genedlaethol yn brin, byddwn i'n hollol anghyfrifol i beidio â chydnabod ei bod hi'n dynn ar Lywodraeth Cymru beth bynnag, gyda chymaint o ofynion ar y pwrs cyhoeddus y dyddiau yma, ond fe ddylwn i ddod yn ôl at y pwynt hefyd, dwi'n credu, fod yna agweddau ar ariannu'r llyfrgell yn adlewyrchu gofynion y Ddeddf, fel mae David Michael wedi ei nodi yn barod. Mae'n haws gydag arian cyfalaf nag arian refeniw, dwi'n credu. Lle mae arian cyfalaf yn y cwestiwn, yn sicr mae'r arian a ddaw i'r llyfrgell a sefydliadau eraill hefyd yn adlewyrchu gwerthoedd y Ddeddf yna - Deddf cenedlaethau'r dyfodol - ond dwi'n credu, o ran arian refeniw, fod yr amgylchiadau cwbl, cwbl, cwbl unigryw yma yn anos, neu mae Llywodraeth Cymru yn ei chael hi'n anodd i fod yn gyson â goblygiadau'r Ddeddf. I ryw raddau, gallwch chi ddeall hynny. Mae hi yn sefyllfa gwbl, gwbl unigryw, ond, yn sicr, o ran arian cyfalaf, mae hwnnw wedi ei roi i ni gan Lywodraeth Cymru gyda golwg ar ymateb yn gadarnhaol i ofynion y Ddeddf ble mae dadgarboneiddio'r adeilad yn y cwestiwn, ac rydym ni'n ddiolchgar iawn am hynny.
English: Thank you very much, Pedr. I'm very aware of time, so I should move forward, unless anybody else wants to add something urgently. I don't see that anyone does, so I'll hand the reins back to the Chair. Thank you.
Welsh: Diolch am hynna, Pedr. Rwy'n ymwybodol iawn o'r amser felly well i fi symud ymlaen, oni bai fod rhywun eisiau ychwanegu rhywbeth ar frys. Dwi ddim yn gweld bod unrhyw un, felly af nôl at y Gadeirydd. Diolch yn fawr.
English: Thank you very much, Gareth. Reference has been made already to this in this meeting - that there may be a conflict between the auditor general and the future generations commissioner. I have to admit that, being based in Aberystwyth, I'm not aware of those challenges, so I don't think that I'm in a position to provide comments on what the relationship of those two bodies should be, in truth.
Welsh: Diolch yn fawr iawn, Gareth. Mae yna awgrym wedi cael ei wneud yn barod yn y cyfarfod yma, hwyrach, fod yna ryw wrthdaro'n digwydd rhwng swyddfa'r prif archwilydd a chomisiynydd cenedlaethau'r dyfodol. Mae'n rhaid i mi gyfaddef, o fod ym mhellafoedd Aberystwyth, dwi ddim yn ymwybodol o'r heriau hynny, felly dwi ddim yn credu fy mod i mewn sefyllfa i roi sylwadau ar beth ddylai perthynas y ddau ohonyn nhw fod, mewn gwirionedd.
English: I think, in a way, that the partnership environment in Wales is already very complex and overcrowded, and simplifying this in terms of the PSBs, regional partnership boards, planning boards, community safety organisations, and so forth - . I think one of the challenges is how to work nationally and locally, and how to bring those two things together. But I do think that the lack of representation on the PSBs is problematic in terms of the culture strand in the Act, and the commissioner has said that in the 2020 report. Perhaps there would be a way to look at how national bodies could collaborate in order to represent each other. Given that there are so many PSBs, it wouldn't be possible for us to sit on all of them, but maybe there's a way of collaborating to ensure that there is more unification in planning between the PSBs and the national bodies. That's something we need to look at, particularly given that, even though we're a national organisation, we are locally based - we have seven museums across Wales, and the library's in Aberystwyth, of course.
Welsh: Dwi'n meddwl, mewn ffordd, fod yr amgylchedd partneriaeth yng Nghymru eisoes yn gymhleth ac yn orlawn, a byddai symleiddio hwn o ran byrddau gwasanaethau cyhoeddus, byrddau partneriaeth rhanbarthol, byrddau cynllunio ardal, partneriaethau diogelwch cymunedol, ac yn y blaen - . Dwi'n meddwl mai un o'r heriau, mewn ffordd, ydy sut i weithio'n genedlaethol ac yn lleol, a sut i ddod â hwn ynghyd. Ond dwi yn meddwl bod y diffyg cynrychiolaeth ar y byrddau gwasanaethau cyhoeddus yn broblematig o ran y strand diwylliant yn y Ddeddf llesiant, ac mae'r comisiynydd ei hun wedi dweud hynny yn adroddiad 2020. Efallai fod yna ffordd i edrych ar sut gallai cyrff cenedlaethol gydweithio â'i gilydd i gynrychioli ei gilydd. O dderbyn bod yna gynifer o fyrddau gwasanaethau cyhoeddus, fyddai fe ddim yn weithredol i ni i gyd eistedd ar bob un, ond efallai fod yna ffordd o gydweithio fel yna i sicrhau bod yna fwy o uno cynllunio rhwng y PSBs a'r cyrff cenedlaethol. Dwi'n meddwl bod hynny'n rhywbeth y mae angen edrych arno, yn enwedig o ystyried ein bod ni hefyd, er ein bod ni'n genedlaethol, wedi'n lleoli yn lleol - mae gyda ni saith amgueddfa ar draws Cymru, a'r llyfrgell, wrth gwrs, yn Aberystwyth.
English: Could I just add to that, Gareth? As a national library, we're a member of the local PSB, and we've had an invitation to be a part of the PSBs in the neighbouring authorities. It's not always practical for us to attend those meetings. But in terms of the local PSB, we have a very good relationship with that local PSB, where they have an interest in our work and vice versa. And, as a national library, we do contribute to many discussions and the objectives of the local PSB. For example, there are very intensive discussions happening between the national library and the local PSB at present in terms of cultural tourism and our aspiration to develop the library building as an important destination for tourists. So, there is a constructive relationship that exists between us and the PSB.
Welsh: Gaf i ychwanegu at hynny, Gareth? Mi rydym ni, fel llyfrgell genedlaethol, yn aelod o'r PSB yn lleol, ac rydym ni wedi cael gwahoddiad hefyd i PSBs siroedd yr awdurdodau cyfagos. Dydy hi ddim yn ymarferol bob amser i ni fynychu'r cyfarfodydd yna. Ond o ran y PSB lleol, mae gennym ni berthynas arbennig o dda gyda'r PSB lleol, lle mae ganddyn nhw ddiddordeb mawr yn ein gwaith ni, a ninnau yn eu gwaith nhw, ac mi rydym ni, fel llyfrgell genedlaethol, yn cyfrannu at sawl trafodaeth ac amcan gan y PSB lleol. Er enghraifft, mae yna drafodaethau dwys iawn yn digwydd rhwng y llyfrgell genedlaethol a'r PSB lleol ar hyn o bryd o ran twristiaeth ddiwylliannol a'n dymuniad ni i ddatblygu'r adeilad yn gyrchfan dwristaidd o bwys. Felly, mae yna berthynas adeiladol yn bod rhyngom ni a'r PSB.
English: That's a tough question, isn't it, Angela. Without doubt - and I don't think that it has been said in this meeting - since the inception of the National Assembly more than 20 years ago, this is possibly the most significant and excellent piece of legislation. It's certainly a feather in the cap of the Welsh Government and the National Assembly. But it is vital that an awareness campaign is undertaken regularly by the Welsh Government and the commissioner's office. I think, Angela, that the public leaders forum in Wales is one of the most important mediums for keeping this Act in the minds our chief executives and at the forefront of their minds. I don't know whether you're aware of the national leaders forum, but, as the heads of all national public organisations, we meet regularly under the public organisations unit branch of the Welsh Government, and that is an extremely important forum to keep people aware of this Act. Now, do you set performance indicators? How do you do that? Well, that's something for the future generations commissioner to consider, but certainly we already have a forum that could be used to ensure that this Act is prioritised in every aspect of life. So, the framework is certainly there to ensure that.
Welsh: Mae hynny'n gwestiwn anodd, onid ydy, Angela. Heb os - a dwi ddim yn credu ei fod o wedi cael ei ddweud yn y cyfarfod yma yn barod - ers dyfodiad y Cynulliad Cenedlaethol dros 20 mlynedd yn ôl erbyn hyn, dyma'r Ddeddf fwyaf, mae'n bosibl, arwyddocaol a rhagorol. Mae hon yn sicr yn bluen yn het Llywodraeth Cymru a'r Cynulliad Cenedlaethol hefyd. Ond mae hi'n gwbl, gwbl hanfodol fod yna ryw fath o ymgyrch ymwybyddiaeth yn cael ei gynnal yn gyson gan Lywodraeth Cymru a swyddfa comisiynydd cenedlaethau'r dyfodol. Dwi'n credu, Angela, fod fforwm arweinwyr cyhoeddus Cymru yn un o'r cyfryngau mwyaf pwysig i gadw'r Ddeddf yma ar flaen bysedd ein prif weithredwyr ni ac ar flaen eu meddyliau nhw hefyd. Dwi ddim yn gwybod os ydych chi'n ymwybodol o'r fforwm arweinwyr cenedlaethol, ond mi rydym ni, fel pennaeth pob sefydliad cyhoeddus, yn cyfarfod yn rheolaidd o dan adain uned cyrff cyhoeddus Llywodraeth Cymru, a dwi'n credu bod hwnnw'n fforwm pwysig iawn, iawn, iawn i gadw pobl yn ymwybodol o'r Ddeddf yma. Rŵan, ydych chi'n gosod dangosyddion cyflawni? Sut mae gwneud hynny? Mae hynny'n rhywbeth i gomisiynydd cenedlaethau'r dyfodol ei ystyried. Ond yn sicr mae fforwm yma'n barod i'w ddefnyddio er sicrhau bod y Ddeddf yma yn cael blaenoriaeth ym mhob agwedd o'n bywyd ni. Felly, mae'r fframwaith yna yn sicr i sicrhau hyn.
English: I'm not sure, Angela, what the answer to that is, but that's a very important point, which needs to be ensured - namely that the mechanism is there to implement the decisions of the forum. So, we need to look at the constitution and the governance of that forum, and I think that Jane Hutt has the responsibility to do that, I would have thought. But it is a very important point, so as to ensure that it is an effective and efficient body.
Welsh: Ie, Angela, dwi ddim yn gwybod beth ydy'r ateb yna, ond mae hwnna'n bwynt hynod, hynod bwysig sydd angen ei sicrhau - sef bod y mecanwaith yna i weithredu penderfyniadau'r fforwm. Felly, mae angen edrych ar gyfansoddiad ac ar lywodraethiant y fforwm yma, a dwi'n credu mai Jane Hutt sydd â'r cyfrifoldeb i wneud hynny, byddwn i'n meddwl. Ond mae e'n bwynt hynod, hynod bwysig, er mwyn iddo fo fod yn gorff effeithiol ac effeithlon.
English: Thank you, Chair. Good morning, everyone. I wanted to ask you about the leadership role of the Welsh Government in this. To start, in terms of your experience in terms of engaging with the Welsh Government, do the policies that they implement and the decisions that they make align with the requirements of this Act? Whoever wants to go first.
Welsh: Diolch, Gadeirydd. Bore da, bawb. Roeddwn i eisiau gofyn i chi am rôl arweinyddol Llywodraeth Cymru yn hyn i gyd. I ddechrau, o ran eich profiad chi'n ymwneud â Llywodraeth Cymru, ydy'r polisïau maen nhw'n eu gwneud a'r penderfyniadau maen nhw'n eu gwneud yn cyd-fynd â gofynion y Ddeddf hon? Pwy bynnag sydd eisiau mynd yn gyntaf.
English: Thank you. I think that the Act has a prominent place in policy and the work of the Government. I think it is embedded in the grant letters, and so forth, so it does impact on that. From our perspective as a planning authority, they've rewritten 'Planning Policy Wales' to comply with the requirements of the Act, so I do think that there is some guidance and leadership stemming from that. Maybe what I would like to see is other Acts, such as the environment Act, with SMNR, as Clare mentioned, perhaps more being done to consider the relationship between those two things. Maybe there's more of an emphasis on the well-being Act, and maybe I'd like to see some balance with other Acts.
Welsh: Ie, diolch. Dwi'n credu bod y Ddeddf yn cael lle blaenllaw yn y polisi a gwaith y Llywodraeth. Dwi'n credu ei bod hi'n treiddio i mewn i lythyron grant, ac yn y blaen, i gael effaith ar hwnna. O'n safbwynt ni fel awdurdod cynllunio, maen nhw wedi ailysgrifennu 'Polisi Cynllunio Cymru' i gydymffurfio â gofynion y Ddeddf yna, felly dwi'n credu bod yna dipyn o arweinyddiaeth yn deillio o fanna. O bosib, efallai, beth fyddwn i'n licio'i weld yw Deddfau eraill, fel Deddf yr amgylchedd, gyda SMNR, fel y mae Clare wedi sôn, o bosib, efallai, bod mwy yn cael ei wneud i ystyried y berthynas rhwng y ddwy yna. Efallai fod mwy o bwyslais ar y Ddeddf llesiant, ac efallai y byddwn i'n licio gweld bach mwy o gydbwysedd gyda Deddfau eraill.
English: Clare wanted to come in on this issue. Thank you for that, Tegryn.
Welsh: Roedd Clare eisiau dod i mewn ar hyn. Diolch am hynna, Tegryn.
English: In terms of the point that several people have raised already, Tegryn in particular, and Clare also mentioned the disconnect sometimes that develops, particularly between different pieces of legislation, that wasn't the intention, evidently, I'm sure. But some of the evidence that we've had as a committee has mentioned the inconsistencies between different pieces of legislation, for example, the Social Services and Well-being Act 2014 has more associated funding, in terms of the evidence, that left some people thinking that there should be more of an emphasis on the requirements of that Act rather than the Act that we're discussing today. What's your opinion on that? Do you see that the requirements of this Act are aligned with the requirements of other legislation from the Welsh Government, or do you think that there are inconsistencies, and how does that affect you? Whoever wants to go first. Tegryn.
Welsh: O ran y pwynt mae sawl person wedi codi yn barod, Tegryn yn arbennig, ac roedd Clare hefyd wedi sôn am y disconnect weithiau sydd yn datblygu, yn enwedig rhwng darnau gwahanol o ddeddfwriaeth, yn amlwg, nid hyn oedd y bwriad, dwi'n siŵr. Ond mae peth o'r tystiolaeth dŷn ni wedi cael fel pwyllgor wedi sôn am anghysondebau rhwng darnau gwahanol o ddeddfwriaeth. Er enghraifft, mae'r Social Services and Well-being Act 2014, mae mwy o arian yn gysylltiedig gyda hynny, sydd, o ran y tystiolaeth dwi wedi cael, mae e wedi arwain at rai sefydliadau yn meddwl efallai dylai fod mwy o bwyslais ar ofynion y Ddeddf yna, yn hytrach na'r Ddeddf dŷn ni'n ei thrafod heddiw. Beth yw eich barn chi am hynny? Ydych chi'n gweld bod gofynion y Ddeddf hon yn cyd-fynd gyda gofynion deddfwriaeth arall o Lywodraeth Cymru, neu ydych chi'n meddwl bod yna anghysondebau, a sut mae hynny'n effeithio arnoch chi? Pwy bynnag sydd eisiau mynd yn gyntaf. Tegryn eto.
English: Yes, thank you. I think that we're in the situation that we're in. I think the value is in looking at the lessons that we can learn for the future. Possibly there are elements of this Act, and the social services and well-being Act, that there is too much overlap between them. For example, we need to do well-being assessments. The social services and well-being Act need to do population assessments, and possibly we have tried to collaborate, and we've brought the regional partnership board co-ordinators and the PSB in Pembrokeshire, and we've tried to collaborate in order to learn from that. And another example that we had recently is that the review process, or the audit process rather, the Act looks at long-term issues, but the process before that, the local government Measure, was much more of a short-term piece of legislation. But rather than changing that as part of this Act, it's taken the Local Government and Elections (Wales) Act 2021 to get rid of that. So, in five years, we've been trying to get some kind of balance between two different audit approaches that are in conflict, to all intents and purposes. So, in terms of the legislation process in the future, maybe there are lessons to be learned in order to avoid some of these issues in the future.
Welsh: Ie, diolch. Dwi'n credu ein bod ni yn y sefyllfa dŷn ni ynddo. Dwi'n credu efallai y gwerth yw i edrych ar y gwersi gallwn ni ddysgu am y dyfodol. Dwi'n credu o bosib efallai fod yna elfennau o'r Ddeddf yma a'r Ddeddf gwasanaethau cyhoeddus a llesiant, eu bod nhw'n gorgyffwrdd yn ormod. Er enghraifft, mae angen i ni wneud asesiad lles. Mae angen i'r Ddeddf gymdeithasol wneud asesiad poblogaeth, ac o bosib efallai, dŷn ni wedi trio cydweithio. Rŷn ni wedi dod â chydlynydd yr RPBs a'r PSB yn Sir Benfro, a dŷn ni'n trio cydweithio er mwyn dysgu hwnna. Enghraifft arall gaethon ni yn ddiweddar yw mae'r broses arolygu archwilio, mae'r Ddeddf yn edrych yn y tymor hir. Roedd y broses cyn hynny, sef y Mesur llywodraeth leol, yn edrych yn llawer mwy tymor byr. Yn hytrach na newid hwnna fel rhan o'r Ddeddf yma, mae wedi cymryd y Ddeddf Llywodraeth Lleol a Etholiadau (Cymru) 2021 nawr i gael gwared â hwnna. Felly, am bum mlynedd, rŷn ni wedi bod yn treial cael rhyw fath o falans rhwng dau ddull archwilio sydd yn gwrthwynebu ei gilydd i bob pwrpas. Felly, o ran y broses ddeddfu yn y dyfodol, o bosib mae yna wersi i ddysgu er mwyn ein bod ni'n osgoi rhai o'r pethach yma yn y dyfodol.
English: I think one of the things that we've had discussions about in the PSBs locally is how the different partnerships fit in together, and I want to echo what Tegryn said there. It is very complex with different bodies being members of some partnerships but not other partnerships, and how legislation drives the timetable; sometimes they're not aligned. And, also, how the different partnerships have different tiers and how they engage with each other. There are elements where it's not clear sometimes where the work is going to sit. Is it with the regional board or is it with the services board? We need to be clearer about what sits within the PSBs and what sits within other partnerships. I also think that there is confusion that can arise, with some pieces of the legislation that operate on an all-Wales level, and other things that are regional and others at local level. Perhaps we need more work around that to make it clearer for us, namely the people who sit on these services boards and on these partnerships, as to how they all fit together.
Welsh: Dwi'n meddwl un o'r pethau dŷn ni wedi bod yn cael lot o drafod ynglŷn â fo yn y byrddau gwasanaethau lleol ydy sut mae'r partneriaethau gwahanol yn ffitio mewn efo'i gilydd, yn ategu really beth oedd Tegryn yn ei ddweud yn fan yna. Mae e'n gymhleth iawn efo cyrff gwahanol yn aelodau o rai partneriaethau a ddim ar bartneriaethau eraill, sut mae deddfwriaeth yn gyrru yr amserlen; weithiau dŷn nhw ddim yn cyd-fynd. A hefyd sut mae'r partneriaethau gwahanol hynny yn cysylltu efo'i gilydd. Mae yna elfennau lle dydy hi ddim yn glir weithiau lle mae'r gwaith yn mynd i eistedd. Ydy o, efallai, efo'r bwrdd rhanbarthol ynteu efo'r bwrdd gwasanaethau? Mae eisiau bod ychydig yn gliriach ynglŷn â beth sy'n eistedd o fewn y PSB a beth sy'n eistedd o fewn partneriaethau eraill. Dwi'n meddwl hefyd fod yna ddryswch yn gallu codi weithiau efo rhai o'r deddfwriaethau sy'n gwasanaethu ar lefel Cymru gyfan, pethau eraill ar lefel rhanbarthol, ac eraill ar lefel mwy lleol, ac wedyn efallai ein bod ni angen ychydig bach o waith rownd hynny a'i wneud o'n gliriach i ni ein hunain sy'n eistedd ar y byrddau gwasanaethau ac ar y partneriaethau ynglŷn â sut maen nhw i gyd yn ffitio i mewn efo'i gilydd.